De to mænd havde brudt en rude op til bilforretningen, og det havde et vidne opdaget, hvorfor vedkommende kontaktede politiet. Nordjyllands Politi sendte straks to hundepatruljer afsted til Kongerslev, hvor de fandt de to mænd, der er særdeles godt kendte af politiet. Det drejer sig om en mand på 34 år fra Støvring og en 36-årig mand fra Juelsminde. - De blev næsten taget på fersk gerning, lyder det fra vagtchefen hos Nordjyllands Politi. Udbyttet blev tilsyneladende nogle få GPS?er, som politiet fandt i forbindelse med anholdelsen af de to gamle kendte indbrudstyve. De to vil i løbet af fredagen blive afhørt og muligvis fremstillet i grundlovsforhør.

Referat:
To gamle kendinge af politiet blev natten til fredag anholdt, kort tid efter de var brudt ind hos Toyota i Kongerslev.